Решение на Общия съд (пети състав) от 11 юни 2019 г. — TO/ЕАОС
(Дело T‑462/17)
„Публична служба — Договорно наети служители — Срочен договор — Уволнение по време на отпуск по болест — Член 16 от УРДС — Член 48, буква б) от УРДС — Член 26 от Правилника — Обработване на лични данни — Член 84 от УРДС — Психически тормоз“
1.      Жалби на длъжностните лица — Обжалване по съдебен ред на решението, с което се отхвърля подадената по административен ред жалба — Ефект — Сезиране на съда с жалба срещу оспорения акт — Условие — Мотиви на решението за отхвърляне, които трябва да съответстват на мотивите на оспорения акт
(членове 90 и 91 от Правилника за длъжностните лица)
(вж. т. 48 и 49)
2.      Длъжностни лица — Договорно наети служители — Прекратяване на срочен договор в края на отпуска по болест — Условия — Кумулативен характер
(член 16, втора алинея и член 48, буква б) от Условията за работа на другите служители)
(вж. т. 56)
3.      Длъжностни лица — Договорно наети служители — Прекратяване на срочен договор в края на отпуска по болест — Условия — Надхвърляне на определения срок за платения отпуск по болест — Изчисляване на прослуженото от служителя време — Отчитане на съвкупната продължителност на отпуските по болест, в това число отсъствията по болест без медицинско свидетелство
(член 59, параграф 1 от Правилника за длъжностните лица; член 16, втора алинея и член 48, буква б) от Условията за работа на другите служители)
(вж. т. 57—71)
4.      Длъжностни лица — Договорно наети служители — Прекратяване на срочен договор в края на отпуска по болест — Условия — Невъзможност служителят да възобнови изпълнението на служебните си задължения — Задължение на администрацията да се увери в това — Неспазване — Отмяна на решението за прекратяване на договора
(член 34, параграф 1 от Хартата на основните права на Европейския съюз; член 16, втора алинея и член 48, буква б) от Условията за работа на другите служители)
(вж. т. 83—96)
5.      Длъжностни лица — Извъндоговорна отговорност на институциите — Условия — Противоправност — Вреда — Причинно-следствена връзка — Тежест на доказване
(член 340, втора алинея ДФЕС)
(вж. т. 98—102, 109, 119 и 123)
6.      Длъжностни лица — Извъндоговорна отговорност на институциите — Условия — Противоправност — Вреда — Причинно-следствена връзка — Кумулативни условия
(член 340, втора алинея ДФЕС)
(вж. т. 103)
7.      Жалби на длъжностните лица — Иск за обезщетение — Отмяна на обжалвания незаконосъобразен акт, която не е достатъчно средство за поправяне на неимуществената вреда — Уволнение на служител, който е в отпуск по болест и в психологически уязвимо състояние, въз основа на критики, които биха могли да накърнят професионалната му репутация
(член 91 от Правилника за длъжностните лица)
(вж. т. 130—140)
8.      Длъжностни лица — Социална сигурност — Осигуряване за злополука и професионално заболяване — Признаване на професионалния характер на заболяването — Производство — Подаване на декларация от заинтересованото лице — Липса — Отхвърляне
(член 73 от Правилника за длъжностните лица; членове 28 и 95 от Условията за работа на другите служители; членове 1 и 16—23 от Правилата за осигуряването за рисковете злополука и професионално заболяване)
(вж. т. 147—150)
9.      Длъжностни лица — Извъндоговорна отговорност на институциите — Условия — Вреда — Неимуществени вреди, свързани със състоянието на несигурност и тревожност на длъжностно лице с ненадлежно водено и непълно служебно досие
(член 340, втора алинея ДФЕС; член 26 от Правилника за длъжностните лица)
(вж. т. 164 и 165)
10.    Жалби на длъжностните лица — Иск за обезщетение — Административна процедура — Различно протичане в зависимост от наличието или липсата на акт с неблагоприятни последици
(членове 90 и 91 от Правилника за длъжностните лица)
(вж. т. 179—181)
11.    Жалби на длъжностните лица — Иск за обезщетение — Самостоятелност по отношение на жалбата за отмяна — Допустимост, независимо от липсата на административно производство в съответствие с Правилника — Условие — Искане за обезщетение, свързано с искане за отмяна
(членове 90 и 91 от Правилника за длъжностните лица)
(вж. т. 182)
12.    Длъжностни лица — Извъндоговорна отговорност на институциите — Условия — Противоправност — Понятие — Късно съобщаване на длъжностно лице за събирането на негови лични данни от трети лица — Включване
(член 340, втора алинея ДФЕС, член 12, параграф 1 от Регламент № 45/2001 на Европейския парламент и на Съвета)
(вж. т. 194—203)
13.    Длъжностни лица — Извъндоговорна отговорност на институциите — Условия — Противоправност — Вреда — Причинно-следствена връзка — Тежест на доказване на вредата
(член 340, втора алинея ДФЕС)
(вж. т. 205—208)
14.    Длъжностни лица — Договорно наети служители — Назначаване — Срок за изпитване — Оценка в края на срока за изпитване — Изготвяне — Определен на служителя срок за представяне на становище — Задължение за продължаването му в случай на отпуск по болест — Липса — Свързване със служителя през отпуска му по болест, за да се вземе становището му — Допустимост
(член 34 от Правилника за длъжностните лица; член 84 от Условията за работа на другите служители)
(вж. т. 220—228)
15.    Съдебно производство — Въвеждане на нови основания в хода на производството — Условия — Ново основание — Понятие — Доводи, които променят самото основание, на което се търси отговорност от Съюза — Включване
(член 84 от Процедурния правилник на Общия съд)
(вж. т. 234 и 235)
Предмет
Искане на основание член 270 ДФЕС, от една стана, за отмяна, първо, на решението от 22 септември 2016 г., с което изпълнителният директор на ЕАОС прекратява договора на жалбоподателката като договорно нает служител, и второ, на решението от 20 април 2017 г., с което посоченият директор отхвърля жалбата, подадена по административен ред от жалбоподателката срещу решението от 22 септември 2016 г., и от друга страна, за обезщетение за вредите, които жалбоподателката твърди, че е претърпяла
Диспозитив
1)
Отменя решението от 22 септември 2016 г., с което изпълнителният директор на Европейската агенция за околна среда (ЕАОС) прекратява договора на TO като договорно нает служител.
2)
Осъжда ЕАОС да заплати на TO сума, съответстваща на възнаграждението ѝ за едномесечния срок на предизвестието и една трета от нейната основна заплата за всеки пълен месец от срока за изпитване, като се приспадне вече полученото от нея обезщетение за уволнение.
3)
Осъжда ЕАОС да заплати на TO сумата от 6 000 EUR.
4)
Отхвърля жалбата в останалата ѝ част.
5)
ЕАОС понася направените от нея съдебни разноски, както и тези на TO.
6)
Европейският парламент и Съветът на Европейския съюз понасят направените от тях съдебни разноски.